**Georgina "Gina" Hope Rinehart** (s. 9. helmikuuta 1954 Perth, Australia) on australialainen yritysjohtaja ja kaivosmagnaatti. Hänen omaisuutensa arvo oli vuoden 2012 toukokuussa noin 23 miljardia euroa, mikä teki hänestä erään arvion mukaan tuolloin maailman rikkaimman naisen ja Australian rikkaimman henkilön. Maaliskuussa 2018 yhdysvaltalainen talousjulkaisu Forbes arvioi hänen varallisuudeen 17,4 miljardia dollaria. Tällöin hänet listattiin maailman seitsemänneksi rikkaimmaksi naiseksi.  Forbes listasi hänet vuonna 2017 myös maailman 45. vaikutusvaltaisimmaksi naiseksi.

Rinehart peri vuonna 1992 isältään, rautamalmin viennilla rikastuneen ja sittemmin liki konkurssiin ajautuneelta kaivosmagnaatti Lang Hancockilta tuolloin 75 miljoonan Australian dollarin arvoiseksi arvostetun omaisuuden. Rinehart kasvatti omaisuutta muun muassa myymällä kaivoksia ja kaivososuuksia, lisäämällä kaivostensa tuotantoa, ja myymällä rautaa. Hän toimii Australian West Perthista käsin toimivan Hancock Prospecting -holdingyhtiön hallituksen puheenjohtajana. Perheen varallisuuksia hallitaan tämän yhtiön välityksellä. Yhtiön omistuksiin kuuluu vuonna 2015 rautamalmin tuotannon aloittanut Roy Hillin kaivos. Yhtiö saa tietyn prosenttiosuuden julkisesti noteeratun Rio Tinto -kaivosjätin Hamersleyn rautakaivoksen liikevaihdosta. Hancock Prospecting omistaa puolet Rio Tinton kanssa perustetusta yhteisyrityksestä Hope Downs -hiiliesiintymän hyödyntämiseksi. Hänellä on myös 14 prosentin osuus julkisesti noteeratusta, öljyä ja maakaasua etsivästä ja tuottavasta Lakes Oil -yhtiöstä. Tämä yhtiö on sijoittanut myös uusiutuvaan energiaan.

Rinehart omistaa myös mittavia maa-alueita, yhteensä 23 maatilaa. Hän on Australian kolmanneksi suurin karjankasvattaja, joka osti vuonna 2016 yhdessä kiinalaien sijoittajan kanssa S. Kidmann & Co. karjatilat, ja pyrkii laajentamaan tilojen tuotantoa. Tiloilla laidunnetaan ja kasvatetaan jopa 200 000 pään nautakarjaa. Tuotettu naudanliha on tarkoitus viedä ensisijaisesti Kiinan markkinoille. 

Rinehart on ollut kahdesti naimisissa ja hänellä on neljä lasta, kaksi kummastakin liitostaan. Hänen toinen aviomiehensä, yhdysvaltalainen yritysjuristi Frank Rinehart, kuoli 1980-luvun lopulla.

Lähteet
-------

1. 1 2 3 4 5  83. Gina Rinehart $15.2B (Bloomberg Billionaires Index)  22.4.2018. bloomberg.com. Viitattu 23.4.2018. (englanniksi)
2. 1 2  Damien Murphy: Newsmaker: Gina Rinehart  27.11.2010. Sydney Morning Herald. Viitattu 2.9.2012.
3. 1 2  Hanna Leppänen: Rikkain nainen hukkuu rahaan  11.6.2012. Kaleva. Viitattu 2.9.2012.
4. 1 2 3 4  69. Gina Rinehart. Executive Chairman, Hancock Prospecting (Maailman dollarimiljardöörien listan 69. sija)  6.3.2018. Forbes, forbes.com. Viitattu 23.4.2018. (englanniksi)
5. ↑  The World's Billionaires List (Maailman dollarimiljardöörit, naiset)  6.3.2018. Forbes, forbes.com. Viitattu 23.4.2018. (englanniksi)
6. ↑  The World's 100 Most Powerful Women (Maailman 100 vaikutusvaltaisinta naista)  2017. Forbes, forbes.com. Viitattu 23.4.2018. (englanniksi)
7. ↑  Arkistoitu kopioLakes Oil NL (LKO.AX) reuters.com.  Arkistoitu 23.4.2018. Viitattu 23.4.2018. (englanniksi)
8. ↑  Welcome to Lakes Oil. Australia's oldest oil and gas explorer lakesoil.net.au/. Viitattu 23.4.2018. (englanniksi)
9. ↑  Chris Pash: Arkistoitu kopioGina Rinehart gets most, but not all, of the giant S. Kidman & Co cattle station  9.12.2016. businessinsider.com.au.  Arkistoitu 23.4.2018. Viitattu 23.4.2018. (englanniksi)
10. ↑  Dominique Schwartz, Anna Vidot & Clint Jasper: S Kidman and Co: Scott Morrison approves sale of cattle empire to Gina Rinehart, Chinese company  9.12.2016. abc.net.au. Viitattu 23.4.2018. (englanniksi)
11. ↑  Rebecca Keenan: Gina Rinehart’s S. Kidman and Co beefs up Australian herd to tap China’s premium meat eaters  8.3.2018. The East Australian, thewest.com.au. Viitattu 23.4.2018. (englanniksi)
12. ↑  Australia's Richest Woman to Boost Cattle Herd (uutisvideo)  8.3.2018. bloomberg.com. Viitattu 23.4.2018. (englanniksi)

Aiheesta muualla
----------------

* AIB Featured Business Leader - Gina Rinehart (22.3.2018) (englanniksi) (aib.edu.au)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Australia
* Puola

 |
|  |
| Henkilöt | 
* Australian Women's Register
* Trove

 |

 |